title: Mestr Meßkirch
text: Mestr Meßkirch (a labouras e-tro 1515 - 1540) a oa ul livour alaman eus an Azginivelezh.
  
  E vuhez
  Dont a ra e anv eus unnek stern-aoter (unan pennañ, ha dek all) livet gantañ evit Stiftskirche St. Martin e Meßkirch, etre 1536 ha 1540. Ne ouezer ket e pe vloavezh e voe ganet, met soñjal a ra da arbennigourien' zo en dije desket gant tud a zaremprede Albrecht Dürer, evel da skouer Hans von Kulmbach ha Hans Leonhard Schäufelein. 
  Tennañ a ra ivez e oberennoù da re skol Ulm, marteze e teskas gant tud eus ar skol-se.
  Roet eo bet e oberennoù da Jörg ha/pe Jerg Ziegler, Wilhelm Ziegler, pe Marx Weiß. Roet int bet ivez d'al livour Peter Strüb yaouank, rak gouzout a reer e labouras e Veringenstadt etre 1528 ha 1540. E dad, Peter Strüb gozh ha e zaou vreur (Jakobs ha Hans) a voe o chom eno ivez. Int ivez a voe levezonet gant skol Ulm. Diwar ar bloavezhioù 1530 e voe levezonet gant livouriezh norzh Italia. Levezonet e voe ivez gant Hans Baldung Grien. 
  [[Skeudenn:Wildensteiner Altar Drehflügel links innen.jpg|thumb|Poltred ar c'hont Gottfried Werner von Zimmern (e-tro 1536). Eoullivadur war goad, panell gleiz stern-aoter Wildsteiner]] 
  Labourat a reas evit ar c'hont Eitel Friedrich III Hohenzollern e Veringenstadt. Goude-se e vo galvet da vont da Veßkirch ma labouras evit ar c'hont Gottfried Werner von Zimmern. 
  
  E-touez e oberennoù pennañ:
  Stern-aoter Falkenstein (1525)
  Murlivadurioù e chantele abati Heiligkreuztal (1532-35)
  Sternioù-aoter Stiftskirche von St. Martin. 40 panell strewet e mirdioù en Europa hag er Stadoù-Unanet. 
  
  Notennoù
  
  Daveoù
   Feuerstein, Heinrich (1933). Der Meister von Meßkirch im Lichte der neuesten Funde und Forschungen. Freiburg: Urban Verlag
   Moraht-Fromm, Anna; Hans Westhoff (1997). Der Meister von Meßkirch. Forschungen zur südwestdeutschen Malerei des 16. Jahrhunderts''. Ulm: Süddeutsche Verlags-Gesellschaft. ISBN 3-88294-248-7
  
  Livourien alaman
  Mistri dianv